burgasdotpro/wikipedia huggingface dataset:
James Wilson (House)

MUDr. James Evan Wilson je fiktívna postava v nemocničnej dráme Dr. House, ktorého hrá herec Robert Sean Leonard.
Postava sa po prvýkrát objavila v prvej epizóde "Pilot", keď predkladá lekársky prípad Gregorymu Houseovi, protagonistovi celej show. Je jediným verným priateľom Housea a často s ním konzultuje a dáva mu rady. Wilson je šefom oddelenia onkológie v nemocnici "Princeton-Plainsboro Teaching Hospital".
Biografia postavy.
Prvá epizóda "Pilot" odhaľuje, že Wilson je Žid. Iným odkazom na jeho vierovyznanie bola situácia, kedy Wilson spočiatku pozýval Housea na vianočnú večeru, ale neskôr svoje pozvanie stiahol, pretože House poukázal na to, že je Žid. V epizóde "Histories" je vyzradené, že Wilson má dvoch bratov: jeden z nich je bezdomovec, ktorého nevidel už deväť rokov.
Prirovnanie

Prirovnanie (iné názvy: komparácia, knižne: prímer) je „jazykovo-štylistický prostriedok, ktorý vzniká na princípe metafory.“ Na rozdiel od metafory sa vynecháva priame pomenovanie a uvádza sa len obraz, ktorý je prirovnávaný. Pri prirovnaniach sa najčastejšie používajú slová ako, sťa, jak...
Druhy prirovnania:
Osobitné druhy prirovnania sú antitéza a parabola.
Príklady:
Fabio Cannavaro

Fabio Cannavaro (* 13. september 1973, Neapol) je bývalý taliansky futbalový obranca. 
V roku 2006 bol členom víťazného tímu Talianska na Majstrovstvách sveta. Je prvým obrancom, ktorý získal ocenenie Svetový futbalista roka a prvý hráč po Franzovi Beckenbauerovi, ktorý získal ocenenie Zlatá lopta. Pred príchodom do Realu Madrid odohral väčšinu svojej kariéry v talianskej Serie A.
Roy Keane

Roy Maurice Keane (* 10. august 1971, Mayfield, Írsko) je bývalý írsky profesionálny futbalista a tréner, ktorý svoju trénerskú kariéru začínal v klube anglického klubu Sunderland AFC.
Keane hrával na pozícii stredného záložníka, kde dominoval a počas svojej úspešnej šestnásťročnej kariéry hrával za kluby Cobh Ramblers, Nottingham Forest, Manchester United a Celtic FC
V lete 2006 sa stal trénerom klubu Sunderland AFC. V tejto funkcii bol až do decembra 2008, kedy odstúpil. Od 2009 do 2011 trénoval anglický druholigový futbalový klub Ipswich Town.
Sonny Anderson

 Sonny Anderson da Silva Nilmar (* 19. september 1970, Goiatuba) je futbalový hráč z Brazílie. Hral ako útočník pre Olympique de Marseille, AS Monako, FC Barcelona a Olympique Lyonnais kde sa stal legendou klubu. V súčasnosti je trénerom útočníkov v klube Olympique Lyonnais.
Franck Ribéry

Franck Bilal Ribéry (* 7. apríl 1983, Boulogne-sur-Mer, Francúzsko) je bývalý francúzsky futbalista. Novinári ho občas označujú za nástupcu Zinedina Zidana. Keď bol Franck malý s jeho rodičmi mal autonehodu, po ktorej mu ostala zjazvená tvár.
V januári 2005 podpísal zmluvu s tureckým veľkoklubom Galatasaray SK Tu pôsobil iba krátko, vrátil sa do Francúzska, kde hrával za Olympique de Marseille. Za Marseille odohral Ribéry dve sezóny, v jednej z nich sa dostal až do finále Pohára UEFA, kde ale klub prehral s Valenciou.
Ribéry bol považovaný za najväčší objav Majstrovstiev sveta vo futbale 2006, kde pomohol Francúzom dostať sa do finále.
Benedict McCarthy

Benedict Saul "Benni" McCarthy (* 12. november 1977, Kapské Mesto) je bývalý profesionálny futbalista,Hráčska kariéra
McCarthy začal so svojou futbalovou kariérou v roku 1996 v klube Cape Town Spurs. Tu odohral jeden rok a v roku 1997 prestúpil do Ajaxu Amsterdam. V roku 2000 prestúpil do španielskeho klubu Celta Vigo. Tu sa pod vedením trénera Víctora Fernándeza trápil a po dvoch sezónach šiel na hosťovanie do portugalského klbu FC Porto. V Porte sa ocitol v novom rozvíjajúcom tíme vedenom trénerom José Mourinhom. Po tom, čo Porto predalo útočníka Héldera Postigu do Tottenhamu si vybralo ako náhradu práve McCarthy, ktorý sem putoval za 3,5 miliónov eur.
V ročníku 2004 Ligy majstrov sa stalo Porto prekvapujúcim víťazom. McCarthy bol členom tohto mužstva, ktoré sa už skladalo s viacerých špičkových portugalských hráčov a samotný McCarthy sa veľkou mierou zaslúžil o vyradenie Manchestru United v druhom kole, pričom strelil v tomto zápase dve góly.
Od leta 2006 je hráčom Blackburnu Rovers. V sezóne 2006-07 sa s počtom gólov 18 stal druhým najlepším strelcom FA Premier League (prvým bol Drogba, ktorý strelil 20 gólov).
Cakončina

Cakončina alebo tsakončina (Η γλώσσα τσακόνικη - I glossa tsakoniki) je grécky jazyk patriaci medzi dórske jazyky, často je považovaný len za nárečie novogréčtiny. 
Hovorí sa ním v oblasti Peloponézu. Vychádza zo starovekého dórskeho nárečia, je to jediný grécky jazyk, vychádzajúci priamo so starogréčtiny, nie z helenistického koiné (aj keď niektoré prvky má aj z neho). Tsakončina spolu s krétskou gréčtinou sú jediné dve grécke nárečia materského Grécka. V tsakončine sa nachádzajú aj mäkčene, zatiaľ čo nová gréčtina mäkčene nemá. Tsakončina sa v oblasti peloponézskej Arkádie používa aj na označenie štátnych nápisov.
Príklady z lexiky.
Uvedené je: Tsakončina-latinský prepis-preklad do novogréčtiny-latinský prepis novogréčtiny-slovenčina
Peter Zajac

Prof. PhDr. Peter Zajac, DrSc. (* 3. február 1946, Bratislava) je slovenský literárny vedec a politik, bývalý poslanec Národnej rady Slovenskej republiky a bývalý predseda politickej strany OKS. Jeho manželkou je slovenská spisovateľka Alta Vášová.
Profesionálna kariéra.
Peter Zajac je pôvodným povolaním literárny vedec.
Otec Rudolf bol teoretický fyzik, matka Elena gynekologička.
V rokoch 19601963 študoval na Strednej všeobecnovzdelávacej škole,
V rokoch 19631968 slovenčinu a nemčinu na Filozofickej fakulte Univerzity Komenského v Bratislave,
V rokoch 19671968 germanistiku na Eberhard Karls Universität v Tübingene,
V rokoch 19681972 redaktor vo vydavateľstve Smena,
V rokoch 19721980 vysokoškolský učiteľ na Pedagogickej fakulte v Nitre,
Od roku 1981 odborný pracovník, od roku 1989 vedecký pracovník
Pracuje ako vedecký pracovník Ústavu slovenskej literatúry Slovenskej akadémie vied. Je emeritným profesorom na Inštitúte slavistiky Humboldtovej univerzity v Berlíne. Bol zakladajúcim členom VPN.
V rokoch 19901991 bol prvým predsedom slovenského centra P.E.N.
V rokoch 19911992 bol členom Prezídia ČSAV.
Die Großen Zehn

Großen Zehn bol medzi decembrom 1982 a koncom roka 1993 vysielaný program rakúskej televízie ORF.
Program bol vysielaný jedenkrát do mesiaca v nedeľu . Podvečerný program dosahoval v osemdesiatych rokoch vysokú sledovanosť, pretože ukazoval videoklipy, čo v vtedajších televíznom trhu pred plošným zavedením káblovej televízie, pred štartom súkromných televízií a desať rokov pred hromadným šírením privátnych satelitov nebolo ináč možné. Relácia bola natáčaná vždy inde, väčšinou na miestnych diskotékach pred pripraveným publikom. Medzi videoklipmi (takmer vždy neodvysielanými dokonca) vítal moderátor Udo Huber hviezdnych hostí. Udo Huber, ktorý hneď dostal prezývku "Mr Hitparade", zostal desať rokov v "Großen Zehn", až do roku 1993 keď ho vystriedal Dominic Heinzl. Krátko nato bol program zrušený. "Großen Zehn" bol prvým programom ORF, ktorý bol hromadne propagovaný cez propagačný priemysel.
Reláciu pravidelne sledovalo aj veľa divákov v Bratislave a okolí. V roku (?)1990 sa v program nahrával v Bratislave (DK Ružinov) a ako prvá z vtedajšieho Česko-Slovenska sa v ňom objavila Marika Gombitová, Falco, Bob Geldof, The Flying Pickets, DJ Stevie B. a Reinhold Bilgeri. V roku 1992 sa hitparáda točila opäť z Bratislavy (Club Boccaccio) hosťom programu bola Kim Wilde, John Parr, Wilfried a Paľo Habera.
Ondrej Dostál

Mgr. Ondrej Dostál (* 5. apríl 1971, Bratislava) je slovenský politik, sociológ, bývalý novinár a predseda Občianskej konzervatívnej strany. 
Profesionálna kariéra.
Vyštudoval odbor filozofia – sociológia na Filozofickej fakulte Univerzity Komenského, štúdium ukončil v roku 1997 a neskôr vyštudoval právo na Právnickej fakulte Univerzity Komenského.
Zoznam národných prírodných pamiatok na Slovensku

Toto je zoznam národných prírodných pamiatok na Slovensku (stav k 31. decembru 2022).
Comment Obélix est tombé dans la marmite du druide quand il était petit

Comment Obélix est tombé dans la marmite du druide quand il était petit je príbeh zo série Asterixove dobrodružstvá napísané René Goscinnym a originálne zverejnené v 291. vydaní časopisu Pilote v roku 1965 s iba zopár kresbami. Plne ilustrované to bolo Albertom Uderzom a zverejnené ako textový príbeh s ilustráciami.
Zhrnutie.
Príbeh je rozprávaný Asterixom. Rozpráva o svojom detstve kde mal zhruba 6 rokov a kde bol Obelix hamblivý a šikanovaný. Asterix, ako jeho najlepší a jediný priateľ sa mu rozhodne pomôcť tým, že mu povie nech sa napije Panoramixovho čarovného nápoja pokiaľ sú všetci dospelí preč z osady; Obelix sa však pošmykne a do kotla plného čarovného nápoja spadne. Nakoniec je zachránený Panoramixom ktorý sa spolu s ostatnými dospelými vrátia do osady.
Sloboda zvierat

Sloboda zvierat je celoslovenská nezisková organizácia pre ochranu zvierat. Organizácia pracuje formou kampaní, legislatívnymi zmenami, výchovou osvetou ako aj priamou záchranou zvierat v útulkoch pre zvieratá. Sídlo má v Bratislave a viacero pobočiek po celom Slovensku.
Karlsruhe (krajinský okres)

Karlsruhe () je krajinský okres na severozápade spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Rhein-Neckar, Heilbronn, Enz, Calw, Rastatt, Germersheim (Porýnie-Falcko), Rhein-Pfalz (Porýnie-Falcko) a nezávislým mestským okresom – mestom Speyer. Uprostred okresu leží nezávislý mestský okres – mesto Karlsruhe – a rozdeľuje ho na severnú a južnú časť.
Geografia.
Západná časť okresu sa nachádza v údolí povodia rieky Rýn. Do okresu zasahuje nížina "Oberrheinischen Tiefebene" a tiež výbežok pohoria Schwarzwald ("Čierny les").
Obyvateľstvo.
Vývoj počtu obyvateľstva okresu Karlsruhe od roku 1973:
Asterix (postava)

Asterix () je vymyslená postava, vytvorená v roku 1959 ako hlavný hrdina série francúzskych komiksov Asterixove dobrodružstvá, napísané René Goscinnym a nakreslené Albertom Uderzom. Uderzo pokračoval so sériami aj po smrti Goscinnyho v roku 1977.
Hlavná postava a pozadie.
Asterix je veľmi malý ale nebojácny a prefíkaný bojovník, vždy pripravený na hocijaké nové dobrodružstvo. Žije asi 50 rokov pred Kristom vo vymyslenej osade v severozápadnej Armorike (dnešné Bretónsko). Táto osada je známa tým, že je to už len jediná časť Galie ktorá ešte nebola podmanená Iuliom Caesarom. Obyvatelia osady získavajú nadľudskú silu pitím čarovného nápoja pripravovaný druidom Panoramixom. Osada je obklopená oceánom z jednej strany, a bezmocnými rímskymi posádkami z druhej, ktoré sa snažia dávať pozor na to, aby Galovia nenarobili žiadnu škodu.
Asterix je neženatý, a jeden z najmúdrejších (a najnormálnejších) členov osady (niekedy zvanou aj "osada bláznov"), a preto je väčšinou vybratý na všelijaké nebezpečné, dôležité a exotické misie. Na rozdiel od väčšiny ostatných dedinčanov sa Asterix nikdy nepúšťa do bitky len pre zábavu, hoci si vychutná dobrú bitku keď je na to dôvod. Zriedkakedy používa zbrane. Spolieha sa na svoj dôvtip, a keď je to nutné, tak použije svoje päsťe (posilnené čarovným nápojom); síce so sebou meč nosí vždy a všade, je ale len priemerný šermiar.
Hoci ešte nebol prejavený romantický záujem pre Asterixa, (na rozdiel od Obelixa, ktorý sa hlboko zamiloval do Falbaly) to vyzerá byť jasné, že Asterix je viac vnímavý pre ženský šarm ako jeho najlepší priateľ Obelix, ktorý bol ako v tranze po bozku od Falbaly pri konci "Astérix légionnaire" a zostal tak až do konca. Tváril sa podobne aj po bozku od Latraviaty; hlavnej ženskej postavy v "Astérix et Latraviata", i keď potom to vyzerá, že Latraviatin efekt na Asterixa zašiel ďalej, ako on odráža na ňu (alebo niečo iné) počas cesty naspäť do ich osady.
Asterixovi rodičia sú bývalí dedinčania, ktorí teraz žijú v meste Condatum (Rennes), a ich blízki príbuzní v Britannii (Británia). Svoje narodeniny má v ten istý deň ako Obelix.
Poznámky.
V "Astérix et Latraviata" je uvedené že Asterix a Obelix majú narodeniny v rovnaký deň. V "Obélix et compagnie" je Obelix jediný kto dostáva narodeninové darčeky od celej osady (vrátane Asterixa). Ale väčšinou sú to pečené diviaky a potom všeličo iné.
Konstanz (krajinský okres)

Konstanz () je krajinský okres na juhu spolkovej krajiny Bádensko-Württembersko v Nemecku. Tento okres susedí (zo západu v smere hodinových ručičiek) s okresmi Schwarzwald-Baar, Tuttlingen, Sigmaringen a Bodensee. Na juhu má okres hranicu so švajčiarskymi kantónmi Thurgau a Schaffhausen. K okresu patrí taktiež obec Büsingen ktorá je exklávou a nachádza sa vo vnútri švajčiarskeho kantónu Schaffhausen.
Geografia.
Okres Konstanz sa nachádza na severozápadnom brehu Bodamského jazera. Súčasťou okresu je aj Svetové dedičstvo UNESCO ostrov Reichenau s jeho starým kláštorom rovnako ako kvetinový ostrov Mainau. V okrese sa taktiež nachádza najväčší prírodný prameň v Nemecku Aachtopf blízko mesta Aach, ktorý produkuje v priemere 8 500 litrov vody za sekundu. 
Obyvateľstvo.
Vývoj počtu obyvateľstva okresu Konstanz od roku 1973:
Kapadóčtina

Kapadóčtina je grécky jazyk patriaci medzi atické jazyky, často je považovaný len za nárečie novogréčtiny. 
Hoci bol tento jazyk všeobecne považovaný za mŕtvy, najnovšie výskumy objavili prežívajúcu komunitu hovoriacich.
Hovorilo sa ním v centrálnej Anatólii (Kapadócia), dnes ním hovoria Kapadócki Gréci v Grécku. Jazyk je na úpadku a hovorí nim iba veľmi málo ľudí. Žijú hlavne v mestách Simandra na Chalkidiki, v Kavale, Volose, Solúne a v Konitsi v Epire.
Dejiny.
Kapadócky jazyk vznikol v 10 storočí po Kr., keď sa rozpadlo helenistické koiné. Zmena nastala hlavne potom, ako sa zmenila výslovnosť gréckeho písmena η (éta, E) na íta, I. Aby sa výslovnosti slov nemuseli meniť, kapadócki a pontskí Gréci v niektorých prípadoch nahradili ítu za epsilon (ε). Taktiež sa prestalo vyslovovať h. Po bitke pri Mantzikerte (1071) Gréci stratili Kapadóciu v prospech Turkov. Potom sa začal jazyk vyvíjať úplne samostatne, pričom sa do jazyka dostalo veľa turkizmov, celé turecké slova, ako napr. kapadócke slovo κερίφος (kerífos – manžel), po turecky herif, alebo παδισάχης (padišachis-kráľ), turecky padişah. Ďalší turecký prvok je používanie mäkčeňov (š,č,dž). Ako príklad môže byť slovo ψυσή (pšyší,duša), po starogrécky ψυχή (psyché), po novogrécky psychí. Mnoho kapadóckych Grékov sa asimilovalo s Turkami, pretože boli nútení prijať islam. Po najväčšej gréckej genocíde zo strany Turkov v r. 1921 boli všetci anatólski Gréci vyhostení z Anatólie, väčšina sa usadila v materskom Grécku a musela sa tak naučiť novogrécky jazyk. Podľa niektorých názorov v Kapadócii stále žije malá grécka menšina, ktorá rozpráva kapadóčtinou, ide o moslimov, alebo kryptokresťanov.
Jazyk.
Kapadóčtina sa zapisuje pomocou gréckej abecedy, stále je aspoň trocha podobná modernej gréčtine. Na rozdiel od novogréčtiny má kapadóčtina iba jeden člen pre všetky tri rody. Pre jednotné číslo je to člen Δο (Do), napr. Do andra (muž) a pre množné číslo je to člen Δα (Da), napr. Da andres (muži).
Príklad kapadóckych fráz (kapadócka gréčtina-latinský prepis kapadóčtiny-novogrécky preklad-latinský prepis novogréčtiny-preklad):
Vareškové oko

Vareškové oko je malé pliesko, ktoré sa nachádza v hornej časti Veľkej Studenej doliny vo Vysokých Tatrách vo výške . Leží priamo na potoku, ktorý vyteká z vyššie položeného Dlhého plesa. Za Vareškovým okom sa potok vlieva do Vareškového plesa. 
Názov.
Nazvané je podľa podľa blízkeho Vareškového plesa vo Vareškovej kotlinke. Starolesnianski urbárnici, ktorým tieto pozemky voľakedy patrili, vedeli, že tu hojne rastie liečivý "lyžičník lekársky" (Cochlearia officinalis L.). Preto kotlinku i pleso volali lyžičníkovými. V spišskom nemeckom nárečí "Löffelkrautgrub" a "Löffelkrautsee". Ktosi neskôr zle pochopil význam lyžičníka a pretvoril ho na varechu. Vytvoril tak nezmyselný názov Vareškové pleso, Varechové pleso, podobne v poľštine "Warzęchowy Staw". Poliaci Vareškové oko nemajú v názvosloví Tatier.
Turistika.
Veľkou Studenou dolinou vedie po modrej turistickej značke chodník okolo Vareškového plesa na Zbojnícku chatu.
Malé Žabie pleso mengusovské

Malé Žabie pleso mengusovské (, , ) nachádza sa vo Vysokých Tatrách v Mengusovskej doline v Kotline Žabích plies v nadmorskej výške . Je najhlbším plesom v "Kotline Žabích plies". Stále pleso je hlboké . Je napájané nestálym potokom pritekajúcim z vyššie položeného Veľkého Žabieho plesa mengusovského. Kedysi malo s Veľkým Žabím plesom spoločnú hladinu a rozdelili sa len po úbytku vody. Teraz leží blízko neho na severozápad. Delí ich malá skoro polmetrová kamenná hrádza. Pleso patrí do skupiny troch Žabích plies v Mengusovskej doline.
Turistika.
Priamo k plesu nevedie turistický chodník. Vedie však od Chaty pri Popradskom plese po modrej turistickej značke do Mengusovskej doliny a potom po červenej turistickej značke okolo Veľkého Žabieho plesa mengusovského na Rysy.
Vyšné Žabie pleso mengusovské

Vyšné Žabie pleso mengusovské () sa nachádza v Mengusovskej doline v spodnej časti Voliej kotlinky vo Vysokých Tatrách v nadmorskej výške . Plocha hladiny je , dĺžka , šírka . Karové pleso je bezprítokové. Turisticky je neprístupné.Pleso patrí do skupiny troch Žabích plies v Mengusovskej doline.
Veľké Žabie pleso mengusovské

Veľké Žabie pleso mengusovské (, , ) je pleso v hornej časti Kotliny Žabích plies v Mengusovskej doline vo Vysokých Tatrách. Stále bezprítokové pleso má hĺbku . Má rozlohu . Jeho občasný odtok napája Malé Žabie pleso mengusovské, ktoré sa od svojho veľkého suseda oddelilo po úbytku vody. Od seba ich delí pol metra vysoká kamenná hrádza. Pleso patrí do skupiny troch Žabích plies v Mengusovskej doline. 
Turistika.
Od Chaty pri Popradskom plese po modrej turistickej značke a potom po červenej turistickej značke do Kotliny Žabích plies a na Chatu pod Rysmi. Na východ od plesa sú steny hrebeňa Kôpok a skalnaté zrázy Dolinky pod Váhou. Na sever od jazera je hraničný hrebeň s Poľskom Volí chrbát a na ňom je Žabí kôň, Žabia veža , Volia veža a Žabie sedlo. Volí chrbát oddeľuje Mengusovskú dolinu od Doliny Rybieho potoka na poľskej strane Vysokých Tatier. Na západ od jazera sa dvíha rameno Mengusovského Volovca.
Dlhé pleso (Velická dolina)

Dlhé pleso vo Velickej doline (, , ) leží v kotlinke Velickej doline medzi masívom Gerlachovského štítu a Guľatým kopcom blízko ústia Krčmárovho žľabu, z ktorého padajú do plesa kamene a preto sa neustále zmenšuje. Jeho názov vyplynul z podlhovastého tvaru. V názvosloví sa spresňuje názvom Dlhé pleso vo Velickej doline, ale vyskytujú sa aj pomenovania Velické Dlhé pleso, (v poľskej Wikipédii) a Dlhé pleso pod Gerlachom. Nachádza sa v nadmorskej výške . Podľa meraní pracovníkov TANAPu má hĺbku a rozlohu .
Turistika.
Okolo plesa vedie turistický chodník po zelenej turistickej značke zo Sliezskeho domu na Poľský hrebeň.
Mein Herz brennt

„Mein Herz brennt“ je skladba od nemeckej skupiny Rammstein, ktorá hrá industriálny metal. Skladba sa nachádza na ich treťom albume "Mutter". Skladba bola vydaná ako singel v roku 2012 a klavírna verzia skladby bola vydaná ako singel 7. decembra 2012.
Doslovný preklad názvu skladby je „Moje srdce horí“. Časť textu skladby pochádza z jedného starého nemeckého televízneho programu. Slová hovoria o detských nočných morách. Skladba je spájaná z počiatočných a záverečných scén z filmu Lilya 4-ever z roku 2002. 
Táto pieseň bola použitá v reklamnom spote firmy Mercedes-Benz a v izraelskom programe "Hachete Veonsho". Remixovanú verziu skladby nahralo so skupinou Rammstein aj ruské popové duo t.A.T.u. spolu so skladbou „Я твоя не первая“ (alebo aj „Ya tvoya ne pervaya“).
V súčasnosti môžeme pieseň počuť aj v americkom televíznom seriáli Saving Grace, v ktorom hrá Holly Hunter a v traileri pre film pripravovaný na distribúciu v roku 2008 pod názvom .
Divoké kmene

Divoké kmene (po nemecky Die Stämme, po anglicky Tribal Wars) je strategická online hra. Úlohou hráča je budovať ekonomiku, armádu a rozvíjať diplomatické vzťahy s ostatnými hráčmi. Na slovenskej verzii hry je registrovaných viac než 55 000 hráčov, na českej viac než 110 000 hráčov, na anglickej viac než 600 000 hráčov.Celkovo s 2,5 miliónmi hráčov v 20 krajinách patria Divoké kmene k jedným z najväčších browserových hier na svete.
Hra sa odohráva v stredoveku, na začiatku hry má hráč jednu dedinu, ktorú rozvíja, útočí na iné dediny, nadväzuje spojenectvá s inými hráčmi. Základné suroviny sú drevo, hlina a železo. Po postavení panského dvora, si môže hráč podmaňovať dediny iných hráčov.
Hra je rozdelená na svety, ktoré sa otvárajú postupne podľa počtu hráčov na tých predchádzajúcich. Slovenská verzia sa môže pochváliť s počtom svetov 80. Každý svet je ešte delený na 100 kontinentov a rôzne svety majú rôzne rýchlosti (od 1 do 2). Hra má k dispozícií aj mobilnú aplikáciu pre iOS a Android.
Budovy.
Väčšina budov sa dá postaviť vo viacerých stupňoch – čím vyšší stupeň, tým rýchlejší čas tvorby jednotiek z danej budovy, možnosť postaviť silnejšie jednotky alebo možnosť postaviť ďalšiu novú budovu s inou funkciou. Za postavenie každej budovy alebo zvýšenie jej stupňa sa z počtu obyvateľov určeného na dedinu odráta istý daný počet. Je len na hráčovi, aby si sám určil na aký účel mu bude dedina slúžiť. V prípade dediny určenej napr. na obranu alebo útok sa hráči snažia optimalizovať pomer medzi jednotkami určenymi na boj a stupňom rozvoja budov. Dedina, v ktorej su všetky budovy postavené na najvyššom stupni poskytuje hráčovi najmenej bojových jednotiek a teda najmenej prispieva k sile jeho vojska. Za najviac rozvinutú dedinu má ale hráč najviac bodov a preto sa zvyčajne takéto dediny stavajú v čase keď hrací svet končí a viťazný kmeň si chce udržať potrebný počet bodov.
Robert Sean Leonard

Robert Sean Leonard (narodený Robert Lawrence Leonard 28. februára 1969, Westwood, New Jersey, USA) je americký herec, víťaz ocenenia Tony Awards. Známy je vďaka roli ctižiadostivého herca "Neila Perryho" vo filme z roku 1989 "Spoločnosť mŕtvych básnikov". Leonard sa narodil vo Westwoode a vyrastal v Ridgewoode, kde aj vyštudoval vysokú školu "Ridgewood High School". 
Bol trikrát nominovaný na ocenenie Tony Awards (v rokoch 1993, 2001 a 2003), v roku 2001 získal toto ocenenie za najlepšieho herca v divadelnej hre za rolu "A. E. Housemana" v hre "Invention of Love".
Momentálne hrá Dr. Jamesa Wilsona, šéfa oddelenia onkológie, v nemocničnej dráme Dr. House.
George Raymond Richard Martin

George Raymond Richard Martin (* 20. september 1948, Bayonne, USA), skrátene George R. R. Martin je americký scenárista a spisovateľ fantasy, sci-fi a hororovej literatúry. Je autorom populárnej fantasy románovej ságy "A Song of Ice and Fire" (doslovne "Pieseň ľadu a ohňa"). Je držiteľom viacerých spisovateľských ocenení, cien Hugo a Nebula, ceny Brama Stokera či World Fantasy Award.
Laurel Blair Salton Clarková

Laurel Blair Clarková, rodená Saltonová (* 10. marec 1961, Ames, Iowa, USA – † 1. február 2003, nad Texasom) bola americká lekárka a astronautka. Svoj jediný let absolvovala na palube raketoplánu Columbia STS-107 ako štvrtý letový špecialista. Zahynula na palube Columbie, keď sa stroj s poškodenou tepelnou ochranou pri návrate do atmosféry rozpadol.
Laurel Clarková sa narodila v Ames v americkom štáte Iowa, ale za svoje rodné mesto považovala Racine v štáte Wisconsin. V tomto meste študovala na William Horlick High School, potom získala na University of Wisconsin-Madison lekársky doktorát. Po skončení štúdia nastúpila do služby v armáde, kde sa venovala lekárskej profesii na palube ponoriek aj na pevnine. Pôsobila na rôznych miestach v Spojených štátoch aj v zámorí. V roku 1996 sa stala astronautkou a po skončení základného výcviku pôsobila v technickom oddelení prípravy experimentov a čakala na nomináciu do niektorej posádky kozmickej lode. V roku 2000 sa dostala do posádky vedeckej misie STS-107 ako štvrtý letový špecialista.
Laurel Clarková bola vydatá, s manželom Jonathanom mala jedného syna.
Celá posádka Columbie zahynula pri deštrukcii stroja počas pristávania. Clarková bola pochovaná na Arlingtonskom národnom cintoríne podobne ako ďalší dvaja členovia posádky – David McDowell Brown a Michael Anderson. Jej meno nesie asteroid "51827 Laurelclark".
Metadón

Metadón je syntetický opiát, ktorý sa často používa pri substitučnej liečbe heroínovej závislosti.
Dejiny.
Metadón bol vyvinutý nemeckými vedcami v medzivojnovom období ako jedna z náhradných látok za nedostatkový morfín. Po vojne bol uvedený na trh v Spojených štátoch.
Substitučná liečba.
Lekármi predpisovaný metadón sa používa ako náhrada ilegálneho heroínu pri substitučnej liečbe drogovej závislosti. Metadón je návyková droga ako všetky ostatné opiáty. Pri injekčnom podaní vyvoláva reakcie podobné/typické pre morfín vrátane euforického pocitu, ale bez „bodavého“ pocitu; je „silnejší“ a menej hypnotický (… čo umožňuje lepšie zaradenie sa do spoločnosti a späť do života – napr. nájsť si prácu a pod.).
Oproti heroínu má niekoľko výhod:
Gene Simmons

Gene Simmons vlastným menom Chaim Witz (* 25. august 1949, Haifa, Izrael) je americký basgitarista, spevák a zakladajúci člen glam rockovej skupiny KISS. Na koncertoch vystupuje v kostýme démona, vyplazuje svoj dlhý jazyk, vydychuje oheň a pľuje krv.
Životopis.
Narodil sa v Izraeli, v rodine maďarských Židov, ktorí prežili holokaust. V roku 1957 sa s matkou presťahovali do New Yorku. V tomto období si Chaim Witz zmenil meno na Eugene Klein (Klein je dievčenské priezvisko jeho matky) a koncom 60. rokov si ho zmenil na Gene Simmons. 
Jeho prvá hudobná skupina mala názov "Lynx", neskôr sa premenovala na "The Missing Links". Po jej rozpustení založil skupinu "Long Island Sounds". Počas navštevovania školy "Sullivan County Community College" hral v skupine "Bullfrog Beer". Na začiatku 70. rokov spolu so Stanleyom Eisenom (dnes známy ako Paul Stanley) založil skupinu Wicked Lester. Skupina nahrala jeden album, ktorý oficiálne nevyšiel.
Gene a Paul boli nespokojní so zvukom kapely, preto hľadali nových muzikantov. Nakoniec spolu s bubeníkom Georgom Criscuolom a gitaristom Paulom Frehleyom (dnes známi ako Peter Criss a Ace Frehley) založili skupinu KISS.
Heckler &amp; Koch

Heckler &amp; Koch GmbH (HKG) () je nemecký výrobca zbraní. Medzi najznámejšie výrobky tejto firmy patria samopaly MP5, PDW MP7, či univerzálna samonabíjacia pištoľ USP, ktorá je vyrábaná v kalibroch: 9x19 mm (9mmLuger), .40S&amp;W, .45ACP (.45Auto) a vo verziách Standard, Compact, Elite, Expert. Medzi ďalšie výrobky patrí automatická odstreľovacia puška PSG1 ako aj rad útočných pušiek G3, G36K a HK416. Výrobky zbrojovky Heckler &amp; Koch sú známe svojou kvalitou vyhotovenia, odolnosťou, spoľahlivosťou a presnosťou.
Studia Academica Slovaca

Studia Academica Slovaca - centrum pre slovenčinu ako cudzí jazyk je špecializované pracovisko Filozofickej fakulty Univerzity Komenského. Ťažiskom pedagogickej a vedeckovýskumnej činnosti je vzdelávanie zahraničných záujemcov o slovenský jazyk a kultúru, propagácia slovenskej vedy, kultúry a umenia v zahraničí, realizácia a koordinácia výskumu slovenčiny ako cudzieho jazyka, riešenie medzinárodných a domácich vedeckovýskumných projektov a edičná činnosť zameraná na tvorbu a vydávanie vedeckých slovakistických publikácií a učebníc slovenčiny ako cudzieho jazyka.
Osobitnou zložkou činnosti centra je každoročná organizácia a realizácia "Letnej školy slovenského jazyka a kultúry Studia Academica Slovaca", ktorú FiF UK ponúka zahraničným záujemcom už od roku 1965. Na jej úspešnú históriu nadviazalo Metodické centrum SAS (1992), ktoré sa v roku 2006 pretransformovalo na SAS - centrum pre slovenčinu ako cudzí jazyk. Za viac ako polstoročie svojej existencie sa SAS obsahovo i metodicky vyprofiloval a stal sa uznávanou a vyhľadávanou inštitúciou, ktorú absolvovalo takmer šesťtisíc zahraničných záujemcov o slovenský jazyk, kultúru a slovenské reálie z viac ako 50 štátov sveta. Práve na pôde Studia Academica Slovaca boli položené základy vedeckého opisu a didaktiky slovenčiny ako cudzieho jazyka a zásluhou jeho spolupracovníkov vznikli prvé učebnice a príručky slovenčiny pre cudzincov. Vzhľadom na svoju bohatú tradíciu a skúsenosti v súčasnosti pôsobí SAS ako koordinačné a informačné centrum s celoslovenskou a exteritoriálnou pôsobnosťou.
Juraj Tatár

Juraj Tatár môže byť:
Šútovská dolina

Šútovská dolina sa nachádza v pohorí Krivánska Malá Fatra. Dolina má tri časti Predná Šutovka, Zadná Šutovka a Skalnitá.
Dolinou preteká Šútovský potok, ktorý v jej konci ústi do Váhu. V polovici doliny na jednom z bočných prítokov potoka je známy Šútovský vodopád, vysoký 38 metrov. Dolnou časťou doliny vedie modro značkovaný chodník z obce Šútovo na Chatu pod Chlebom. V doline sa nachádza viacero vápencových kameňolomov. Ten najväčší je zatopený.
Národná prírodná rezervácia Šútovská dolina.
Nachádza sa v katastrálnom území obcí Kraľovany, Párnica a Šútovo v okrese Dolný Kubín a okrese Martin. Susedí s NPR Šrámková. Má rozlohu . Ochranné pásmo nebolo určené. Na území rezervácie platí 5. stupeň ochrany. Rezervácia je súčasťou Národného parku Malá Fatra. Bola vyhlásená v roku 1967 a posledná novelizácia prebehla Úpravou Ministerstva kultúry SSR z 30. júna 1981.
Predmetom ochrany je : "Významný biologický a krajinnný priestor pohoria Malá Fatra. V tejto časti doliny sa nachádzajú zachovalé karpatské komplexy lesov horského a vysokohorského charakteru."
Národné noviny

Národné noviny môžu byť:
Šipice

Šipice sú dedina, miestna časť obce Hontianske Tesáre v okrese Krupina.
Sokolec (národná prírodná rezervácia)

Národná prírodná rezervácia Sokolec sa nachádza v pohorí Malá Fatra.
Nachádza sa v katastrálnom území obce Párnica. Má rozlohu , bez ochranného pásma. Je súčasťou Národného parku Malá Fatra. Na území rezervácie platí 5. stupeň ochrany. Bola vyhlásená Úpravou Ministerstva kultúry SSR č.3484/1980-32 z 31.5.1980.
Predmetom ochrany je: "Zachovalé lesné spoločenstvo reliktných borín, bukových javorín a vápencových bučín miestami pralesovitého rázu, bralnatého reliéfu s bohatým výskytom vápnomilnej flóry a hniezdiskami dravého vtáctva na vedecko-výskumné a náučné ciele."
Whitehaven

Whitehaven je mesto v Spojenom kráľovstve. 
Žije tu asi 24 000 obyvateľov, delí sa na časti Hensingham, Mirehouse a centrum. Nachádza sa blízko Manchesteru v Cumbrii, v grófstve Cumberland.
Mesto má prístup k moru, vyrástol tu prístav s viac ako dvestoročnou históriou, ďalej sa tu nachádza múzeum Beacon.
Sokolec

Sokolec môže byť:
Paul Stanley

Stanley Harvey Eisen (* 20. január, 1952, Queens, New York, USA) známy pod pseudonymom Paul Stanley, je americký hardrockový gitarista a spevák rockovej skupiny KISS. Je autorom a spoluautorom väčšiny najväčších hitov skupiny vrátane "Rock and Roll All Nite", "Hard Luck Woman", "I Was Made For Lovin' You", "Crazy Crazy Nights", a "Forever".
Životopis.
Predtým ako sa stretli na začiatku roku 1970 s Gene Simmonsom v skupine Wicked Lester, Paul Stanley hral v miestnej kapele s názvom Rainbow (nebola to rovnomenná skupina Ritchieho Blackmora) a v skupine Uncle Joe. Album, ktorý skupina Wicked Lester nahrala nebol nikdy vydaný, no niektoré skladby, ktoré vtedy Paul a Gene skomponovali sa objavili v boxovanom sete výberu od skupiny Kiss z roku 2001. Potom ako sa ku skupine pripojili Peter Criss a Ace Frehley skupina sa premenovala na Kiss a vo februári 1974 vydala svoj debutový album. 
Paul Stanley vystupoval na koncertoch skupiny Kiss s maskou "Hviezdneho dieťaťa" (The Starchild) oblečený v priliehavom odeve a vysokých topánkach. Jeho postava mala zvýrazňovať zjemnený, mimozemský až obojpohlavný protiklad ku na pódiu agresívne pôsobiacemu diablovi, ktorého predstavoval Simmons, či mystickej maske "Space Ace Frehleya".
V roku 1999 sa Stanley objavil v kanadskom Toronte v muzikáli "The Phantom of the Opera", kde si zahral postavu fantóma. Paul má vrodenú deformáciu vonkajšieho ucha (Microtia- "malé ucho"). Počas pôsobenia v Toronte ho kontaktovala organizácia AboutFace, ktorá podporuje a pomáha ľuďom s vrodenými deformáciami a požiadala ho o spoluprácu. Paul Stanley sa potom objavil na podporných akciách a na videách, ktoré boli organizované na zhromažďovanie peňažných prostriedkov pre túto nadáciu.
Roku 2001 Stanleyova manželka Pamela Bowen požiadala o rozvod. Majú spolu syna Evan Shane Stanleya (*6. jún 1994). 19. novembra 2005 sa znovu oženil so svojou priateľkou Erin Sutton, 6. septembra 2006 sa im narodil syn Colin Michael Stanley.
Suchý (národná prírodná rezervácia)

Národná prírodná rezervácia Suchý sa nachádza v pohorí Malá Fatra v časti Krivánska Fatra na severnom svahu vrchu Suchý ().
Nachádza sa v katastrálnom území obcí Krasňany a Nezbudská Lúčka v okrese Žilina. Má rozlohu . Ochranné pásmo nebolo určené. Na území rezervácie platí 5. stupeň ochrany. Rezervácia je súčasťou Národného parku Malá Fatra.Bola vyhlásená Úpravou Ministerstva kultúry SSR č. 9144/1979-OP z 30. novembra 1979.
Predmetom ochrany je : "Vzácny súbor lesných a kosodrevinových spoločenstiev na členitom geologickom podklade, miestami s porastmi pralesovitého rázu. NPR má zachovalú hornú hranicu lesa s výraznými geomorfologickými formami vrchu Suchý."
Starý hrad

Starý hrad môže byť:
Starý hrad (národná prírodná rezervácia)

Národná prírodná rezervácia Starý hrad sa nachádza v pohorí Malá Fatra. Je v správe štátnej ochrany prírody Malá Fatra.
Nachádza sa v katastrálnom území obce Nezbudská Lúčka v okrese Žilina, v oblasti, kde rieka Váh pretína Malú Fatru. Územie NPR sa rozprestiera na západnom úpätí vrchu Plešel () smerom k Váhu až k zrúcanine Starhrad. Má rozlohu . Ochranné pásmo nebolo určené. Na území rezervácie platí 5. stupeň ochrany. Rezervácia je súčasťou Národného parku Malá Fatra. Bola vyhlásená Výnosom Ministerstva kultúry SSR v roku 1967 a novelizovaná v roku 1988.
Predmetom ochrany sú: "Prirodzené lesné spoločenstvá dubovo-bukového a bukového lesného vegetačného stupňa Malej Fatry s výskytom jedle a borovice."
Šrámková

Šrámková je národná prírodná rezervácia, nachádza sa v pohorí Krivánska Malá Fatra. Rozprestiera sa na východnom svahu vrchu Žobrák () medzi vrchmi Stoh () a Suchý vrch (1 267 m n. m.) smerom do doliny Bystrička. Susedí s NPR Šútovská dolina. Západným okrajom rezervácie prechádza zelená turistická značka vedúca z Kraľovian na Stoh.
Nachádza sa v katastrálnom území obcí Kraľovany a Párnica v okrese Dolný Kubín v Žilinskom kraji. Má rozlohu . Ochranné pásmo nebolo určené. Na území rezervácie platí 5. stupeň ochrany. Rezervácia je súčasťou Národného parku Malá Fatra. Bola vyhlásená v roku 1967 a novelizovaná v roku 1988.
Predmetom ochrany sú: "Zachovalé prirodzené lesné a hôľne spoločenstvá Malej Fatry."
Kľačianska Magura (národná prírodná rezervácia)

Kľačianska Magura je národná prírodná rezervácia, nachádza sa v pohorí Malá Fatra.
Nachádza sa v katastrálnom území obcí Lipovec, Sučany a Turčianske Kľačany v okrese Martin v Žilinskom kraji. Má rozlohu s 5. stupňom ochrany prírody. Ochranné pásmo nebolo určené. Je súčasťou Národného parku Malá Fatra. Bola vyhlásená Úpravou Ministerstva kultúry SSR č. 7445/1976-OP z 30.10.1976.
Predmetom ochrany je: "Komplex prírodných lesov hrebeňových polôh Krivánskej Malej Fatry s porastmi smrečín pralesovitého charakteru."
LG Viewty

LG Viewty je mobilný telefón vyrábaný kórejskou spoločnosťou LG Electronics. Spoločnosť uviedla telefón na trhy v hlavných európskych krajinách koncom októbra 2007. Mobil obsahuje viacero technologických noviniek a podobá sa na iPhone. Výhodou mobilu je 5 megapixelová kamera a dotykový displej s rozmerom troch palcov.
Špecifikácie.
Informácie o mobilnom telefonovaní ESP Eurosat
Abbey Road Studios

Abbey Road Studios, vytvorené v novembri 1931 firmou EMI v Londýne, (Anglicko) je považované za prestížnu ikonu nahrávacích štúdií. Nachádza sa na Abbey Road v St John's Wood v City of Westminster. Okrem priameho použitia na nahrávanie nových albumov je jeho technické vybavenie používané aj na remastrovanie množstva nahrávok klasickej hudby, ktoré vznikli v Kingsway Hall.
Umelci, ktorí nahrávali v Abbey Road Studios.
V štúdiách na Abbey Road nahrávali aj 
Red Hot Chilli Peppers, The Beatles, Cliff Richard, Deep Purple, Radiohead, Al Stewart, Pink Floyd, U2, Oasis, The Shadows, Morrissey-Mullen, Elliott Smith a Plácido Domingo. 
V štúdiu dva nahrávali The Hollies, Manfred Mann, The Seekers, Gerry &amp; the Pacemakers, Martin Briley, Mrs Mills, Miroslav Žbirka a iní. 
V roku 2018 sa tu stretla hudobná skupina Smile (bez Freddieho Mercuryho) v 80. rokoch Queen.
Dubovské lúky

Dubovské lúky sú prírodná rezervácia, ktorá sa nachádza v pohorí Malá Fatra.
Nachádza sa v katastrálnom území obce Zázrivá v okrese Dolný Kubín. Výmera chráneného územia je so 4. stupňom ochrany, bez ochranného pásma. Rezervácia je súčasťou Národného parku Malá Fatra. Vyhlásená bola v roku 1980 úpravou Ministerstva kultúry SSR č.808/1980-32 z 29. februára 1980 a novelizovaná VZV KÚ v Žiline č. 3/2003 z 12. júna 2003. 
Predmetom ochrany sú : "Prirodzené mezofilné a zamokrené lúky reprezentujúce jedinú lokalitu chránenej rastliny žltohlav európsky ("Trollius europaeus" L.) v ochrannom pásme Národného parku Malá Fatra na vedecko-výskumné a študijné ciele."
Goľove mláky

Goľove mláky sú prírodná rezervácia, ktorá sa nachádza v pohorí Malá Fatra neďaleko sútoku Studenca a Snilovského potoka.
Patrí do katastrálneho územia obce Turany. Výmera chráneného územia je so 4. stupňom ochrany, bez ochranného pásma. Chránené územie je súčasťou Národného parku Malá Fatra. Rezervácia bola vyhlásená v roku 1988 výnosom MK SSR č. 1160/1988-32 z 30. 6. 1988 a novelizovaná VZV KÚ v Žiline č. 3/2003 z 12. 6. 2003.
Predmetom ochrany je: "Rašelinisko prechodného typu s chránenými a ohrozenými druhmi rastlín v Malej Fatre."
Hajasová

Hajasová je prírodná rezervácia, ktorá sa nachádza v pohorí Malá Fatra.
Patrí do katastrálneho územia obce Lipovec v okrese Martin. Výmera chráneného územia je s 5. stupňom ochrany, bez ochranného pásma. Chránené územie je súčasťou Národného parku Malá Fatra. Rezervácia bola vyhlásená v roku 1976 úpravou MK SSR č. 7443/1976-OP z 30. októbra 1976.
Predmetom ochrany sú: "Lesné spoločenstvá nižších polôh povodia Hoskory ako zachovalej ukážky reprezentujúcej veľkú rozlohu lesov ležiacich na kryštaliniku v západnej časti pohoria Malá Fatra na vedecko-výskumné ciele."
Hrabinka (prírodná rezervácia)

Hrabinka je prírodná rezervácia, ktorá sa nachádza v pohorí Malá Fatra.
Patrí do katastrálneho územia obce Turany. Výmera chráneného územia je , bez ochranného pásma a so 4. stupeňom ochrany. Chránené územie je súčasťou Národného parku Malá Fatra. Rezervácia bola vyhlásená v roku 1988 výnosom MK SSR č. 1161/1988-32 z 30. júna 1988 a novelizovaná VZV KÚ v Žiline č. 3/2003 z 12. júna 2003.
Predmetom ochrany je: "Slatinné rašelinisko, kde sa na pomerne malej ploche vyskytuje niekoľko spoločenstiev, ktoré vytvárajú pestrú mozaiku prechodných fytocenóz. Vyskytujú sa tu 2 kriticky ohrozené druhy - rosička anglická a páperec nízky i ojedinelá ostrica oblastná.
Akron

Akron je mesto v americkom štáte Ohio a sídlo Summit County. Nachádza sa v severovýchodnom Ohiu na rieke Cuyahoga medzi Clevelandom na severe a Cantonom na juhu, asi 96 km od hranice so štátom Pensylvánia.
Založené bolo v roku 1825 a stalo sa remeselným centrom.
Zoznam vládcov Bulharska

V tomto článku sa nachádza zoznam vládcov Bulharska od roku 681 až po súčasnosť.
Vládcovia.
Konštituční monarchovia Tretieho bulharského cárstva.
V Bulharskom cárstve (1908 – 1947) – Sasko-coburg-gothajská dynastia.
"Titul cár sa používal od roku 1908."
Paráč

Paráč môže byť:
Paráč (prírodná rezervácia)

Paráč je prírodná rezervácia, ktorá sa nachádza v pohorí Oravská Magura, ale ochranu prírody zabezpečuje Národný park Malá Fatra.
Nachádza sa v katastrálnom území obcí Oravská Lesná a Zázrivá. Výmera chráneného územia je s 5. stupňom ochrany. Rezervácia bola vyhlásená v roku 1980 úpravou Ministerstva kultúry SSR č.3485/1980-32 z 31. mája 1980.
Predmetom ochrany sú zachovalé zvyšky pôvodných porastov vysokohorských smrečín s jarabinou na flyšovom podklade Oravskej Magury na vedecko-výskumné a náučné ciele.
Iván Córdoba

Iván Ramiro Córdoba (* 11. august 1976, Rionegro, Kolumbia) je kolumbijský reprezentačný futbalový obranca. Urobil si dobré meno, keď hrával za argentínsky klub San Lorenzo z ktorého prestúpil do talianskeho slávneho klubu Internazionale. Prestup v januári 2000 stál Internazionale 16 miliónov eur, pričom odmietol ponuku Realu Madrid.
Córdoba je pôvodne stredovým obrancom, ale je schopný hrať na rôznych pozíciach. Bol kapitánom Kolumbie na Copa América v roku 2001 (prvé miesto) a tiež reprezentoval svoju rodnú krajinu na Majstrovstvách sveta v roku 1998.
Obelix

Obelix () je fiktívna postava v sérii komiksov Asterixove dobrodružstvá, najlepší priateľ Asterixa (dokonca majú aj narodeniny v rovnaký deň). Keď nebojuje s Rimanmi, pracuje Obelix ako nosič menhirov. Vlastní aj lom, kde si tesá menhiry, ktoré niekedy používa aj ako vrhaciu zbraň. Obelix zvyčajne predáva kamene za hocičo, čo potrebuje. Má malého psa menom Idefix, ktorého má veľmi rád. Jeho rodičia žijú v meste Condatum (Rennes) a jeho blízki príbuzní (vrátane jeho vzdialeného bratranca Metallurgixa; tvorcu zlatých kosákov) v Lurécii.
Obelix je tučný, hoci sám seba za tučného nepovažuje; radšej o sebe hovorí v eufemizmoch, ako napríklad "pekne zaokrúhlený" alebo že má hruď ktorá sa "trochu pošmykla". Označenie „tučný“ ho môže za určitých okolností rýchlo rozhnevať, a to je aj jeden z najhlavnejších dôvodov pre konflikty medzi ním a Asterixom. Aj keď ich hádka môže prerásť do nadáviek a kriku, veľmi rýchlo sa zmieria.
Na rozdiel od ostatných dedinčanov Obelix nepotrebuje piť Panoramixov čarovný nápoj, ktorý dáva nadľudskú silu, pretože ako malý padol do kotla plného čarovného nápoja a jeho účinok na ňom zostal permanentný. Príbeh o tom, ako sa to stalo, je opísaný v krátkom komikse Comment Obélix est tombé dans la marmite du druide quand il était petit. Panoramix od tejto udalosti odmieta dávať Obelixovi čo i len kvapku čarovného nápoja, iba ak je to naozaj nutné (či už z obavy o jeho život, alebo život iných vzhľadom na to, že by ho to mohlo spraviť niekoľkonásobne silnejším), čo Panoramixa naozaj trápi (v "La Galère d'Obélix" sa ukáže, že vypitím priveľa čarovného nápoja sa môže ten, čo ho vypil premeniť v kameň; nie je však presne určené po koľkých glgoch). V "Asterix a Kleopatra" dal Panoramix Obelixovi pár kvapiek čarovného nápoja, ale nič sa nestalo.
Obelix je dobrosrdečný, ale spoločensky nešikovný. Nie je úplne vedomý svojej vlastnej sily a často vylomí dvere, na ktoré (podľa vlastných slov) jemne zaklope. Je často používaný ako ľudské baranidlo na otváranie zamknutých dverí alebo na rozbíjanie stien. Takisto si nie je vedomý toho, že ostatní nedisponujú nadľudskou silou ako on a tvári sa veľmi prekvapene, keď ich rozdrví nejakým „malým menhirom“, alebo keď sa mu Asterix snaží vysvetliť, že malý pes ako Idefix nemôže zdvihnúť menhir. Obelix neprejavuje veľký záujem o vzdelanie alebo rozumovú aktivitu, pretože svoje problémy väčšinou rieši silou a rozhodovanie necháva na Asterixa.
Aj keď má svoj vlastný dom, občas nocuje u Asterixa.
Jeho životnou vášňou je zabávanie sa s Asterixom, bitie Rimanov (a občas zbieranie ich heliem), jedenie, vyrábanie a nosenie menhirov. Tak ako Asterix je Obelix slobodný, ale ľahko ho očarí pekná žena. Je beznádejné zamilovaný do Falbaly, dcéry Plantaquatixa.
Obelixove obľúbené jedlo je pečený diviak, ktorého zvyčajne loví s Asterixom. Je však veľmi pažravý a zjedol by takmer všetko až na pár výnimiek. Je kompletne odolný proti drogám a jedom, ale keď pije alkohol, tak sa veľmi rýchlo opije.
Jeho známa fráza je „Títo Rimania sú blázni“ („Ils sont fous ces romains“), aj keď ju použil v rôznych variantoch pri takmer každej skupine, ktorú stretol na jeho cestách.
Pod Rígľom

Pod Rígľom je bývala prírodná rezervácia, ktorá sa nachádza v pohorí Malá Fatra.
Patrí do katastrálneho územia obce Sučany. Výmera chráneného územia je s 5. stupňom ochrany. Chránené územie je súčasťou Národného parku Malá Fatra. Rezervácia bola vyhlásená v roku 1984 úpravou Ministerstva kultúry SSR č. 65/1984-32 z 30. apríla 1984.
Predmetom ochrany je: "Mravec lesný a ojedinelé zoskupenie jeho hniezd v porastoch človekom vysadených smrečín na vedeckovýskumné, náučné a kultúrno-výchovné ciele."
Idefix

Idefix (po francúzsky Idéfix) je malý pes, ktorý patrí Obelixovi v sérii francúzskych komiksov Asterixove dobrodružstvá. Výslovnosťou sa zhoduje s výrazom "idée fixe" (utkvelá predstava).
Bôrická mláka

Bôrická mláka alebo Bôriková mláka je prírodná pamiatka, ktorá sa nachádza v katastrálnom území obce Zázrivá. Leží na úpätí vrchu Bôrik (). Jej výmera je so 4. stupňom ochrany. Bola vyhlásená v roku 1974. 
Predmetom ochrany je svojrázny, geomorfologický útvar zamokreného sedielka, so slatinnou a rašelinnou vegetáciou.
Krasniansky luh

Krasniansky luh je prírodná pamiatka, ktorá sa nachádza na toku Varínky v katastrálnom území obce Krasňany. 
Vyhlásená bola v roku 1989 s výmerou a 5. stupňom ochrany.
Predmetom ochrany sú: "Zachovalé brehové porasty toku Varínky v ochrannom pásme Národného parku Malá Fatra, ktoré sú dôležité z hľadiska vedecko-výskumného, krajinotvorného, vodoochranného, brehoochranného, ekologického a náučného.
Victor Antoine Signoret

Victor Antoine Signoret (* 6. apríl 1816, Paríž, Francúzsko – † 3. apríl 1889, Paríž]) bol francúzsky farmaceut, lekár a entomológ.
Životopis.
Jeho otec, tiež lekár, riadil jeden farmaceutický podnik. Signoret študoval farmáciu a medicínu a svoj lekársky titul získal v roku 1845. Názov jeho dizertačnej práce bol: "De l'Arsenic considéré sous ses divers points de vue". Zaujímal sa hlavne o chrobáky (Coleoptera) a rad Hemiptera. Podnikol veľa ciest po Európe a Malej Ázii. Počas svojho života zozbieral významnú zbierku hmyzu, ktorý získal na týchto prieskumných cestách. Uložená je v Naturhistorisches Museum vo Viedni.
Victor Antoine Signoret bol aj významným členom Francúzskej entomologickej spoločnosti a v rokoch 1861 a 1883 bol aj jej prezidentom.
Amédée Louis Michel Lepeletier

Amédée Louis Michel Lepeletier (Le Peletier), comte de Saint-Fargeau (* 9. október 1770, Paríž, Francúzsko - † 23. august 1845, Saint-Germain-en-Laye, Francúzsko) - známy a významný francúzsky entomológ.
Životopis.
Narodil sa ako syn Louisa-Michela Le Peletier, markíza de Saint-Fargeau (1760 – 1793). Počas svojho života sa zaoberal hlavne radom Hymenoptera. Od roku 1832 bol Le Peletier archivárom Francúzskej entomologickej spoločnosti (Société entomologique de France). V roku 1833 pôsobil ako v poradí druhý prezident tejto spoločnosti. Jeho rozsiahla zbierka, prevažne z radu Hymenoptera sa nachádza čiastočne v Prírodovednom múzeu v Paríži (Muséum national d'histoire naturelle) a čiastočne v Prírodovednom múzeu v talianskom Turíne (Museo Regionale di Scienze Naturali di Torino).
Šútovská epigenéza

Šútovská epigenéza je prírodná pamiatka, ktorá sa nachádza pri sútoku Váhu a Šútovského potoka. Patrí do katastrálneho územia obcí Ratkovo a Šútovo v okrese Martin.
Vyhlásená bola v roku 1979 uznesením rady ONV Martin č. 9/1979 z 26. januára 1979 a novelizovaná v rokoch 1980 a 2004. Výmer pamiatky je so 4. stupňom ochrany. Ochranné pásmo nebolo určené. Chránené územie je súčasťou Národného parku Malá Fatra.
Predmetom ochrany sa stala jedinečná reliéfna forma a dvojnásobný epigenetický zárez rieky Váh a Šútovského potoka pri ich zahlbovaní na konci terciéru. V tejto lokalite sa nachádza aj archeologický nález na výšinnom sídlisku „Boroviny“.
Kraľoviansky meander

Kraľoviansky meander je prírodná pamiatka v správe štátnej ochrany prírody Malá Fatra. Nachádza sa na rieke Váh medzi vodným dielom Krpeľany a priesmykom Hradiská. 
Patrí do katastrálneho územia obce Kraľovany v okrese Dolný Kubín. Pamiatka bola vyhlásená v roku 1990, s výmerou so 4. stupňom ochrany a bez ochranného pásma. Chránené územie je súčasťou Národného parku Malá Fatra.
Predmetom ochrany je: "Forma reliéfu, ktorá patrí medzi ojedinelé a typicky vhĺbené dolinové meandre a je dokladom tektonického vývoja oblasti, poskytujúcim možnosť rekonštrukcie paleogeografických pomerov územia. Má vedecký a populárno-náučný význam."